**A 3D Szakmai Bizottság beszámolója**

**a 2024. évi versenyévad eredményeiről**

Az elmúlt évben a gazdasági körülmények romlása nehezítette sportolóink és a versenyek rendezésében szerepet vállaló sporttársaink helyzetét, ennek ellenére aggodalomra okot adó folyamatokat nem tapasztalhattunk.

A 2024 szezonra az előző évi minősítési szintek voltak érvényesek. A GP összesítésben csak azon versenyzők vehettek részt, akik minden GP-n részt vettek.

A hazai központi versenyeken részt vevők átlagos száma a korábbi évhez képest érdemben nem változott, ami az általános gazdasági nehézségek között mindenképpen örömre adhat okot.

A pályák színvonala a megszokott magas minőséget képviselte, és biztonságban lőhettek versenyzőink.

Megállapodás született a Szlovák SLA 3D és a MÍSZ között, ami alapján kölcsönösen elfogadják versenyzőik versenyengedélyét/licenszét mindkét szervezet által felügyelt versenyeken. Az Országos Bajnokságon csak külön kategóriaként indulhatnak és kaphatnak díjat, ha a versenyszervező indít a külföldieknek külön kategóriát. Országos bajnokságon csak a saját országukban (ahol licenszük van) indulhatnak Országos Bajnoki címért.

Az alábbiakban a jelentősebb hazai és nemzetközi versenyek rövid összefoglalója található, a vonatkozó adatokkal együtt.

**HAZAI VERSENYEK:**

**3D Teremíjász Országos Bajnokság, Salgótarján**

2024. március 17.

résztvevők száma: 143 fő

**3D ARChallenge 2024 (évadnyitó, minősítő verseny)**

2024. április 6.

résztvevők száma: 134 fő

**3D GP II. Gyönk**

2024. június 08-09.

résztvevők száma: 123 fő

**3D GP III. Encsencs**

2024. július 6-7.

résztvevők száma: 128 fő

**3D GP IV. és OB Ravazd**

2024. augusztus 17-18.

résztvevők száma: 210 fő

**Nemzetközi versenyek:**

IFAA 3D EB Ausztria, 2024. 06. 21-29.

8 pályán 1608 versenyző 26 országból mérte össze tudását a gyönyörű helyszínen, közöttük 13 magyar versenyző is. A verseny mérlege két bronzérem és egy aranyérem az egyéni számokban, és két ezüstérem csapatversenyekben.

**HDH-IAA 3D Íjász Világbajnokság Ausztria (Moosburg), 2024. 09. 01-08.**

A 18 országból érkező 884 íjász 5 versenypályán mérte össze tudását. A 137 magyar versenyző 23 aranyérmet, 24 ezüstöt és 7 bronzot szerzett egyéniben, és sikerült egy bronz színű csapatérmet is bezsebelni.

**3D világbajnokság Szlovénia, 2024. 09. 30.-10. 06.**

31 ország 305 versenyzője küzdött a dobogós helyezésekért 8 egyéni és 6 csapat kategóriában.

Két magyar indulója volt a szlovéniai VB-nek, Fábos László és Hegedűs Károly is vadászreflex kategóriában indult, ahol 55 íjász versengett az érmekért.

Budapest, 2025. április 24.

Szentmiklóssy Zoltán

3D Szakmai Bizottság tagja